钦定古今图书集成/明伦汇编/闺媛典/第208卷 > 舒祥妻陈氏
## 钦定古今图书集成/明伦汇编/闺媛典/第208卷 > 舒祥妻陈氏

按《福宁州志》：“陈氏，茶亭人。早丧母，鞠于嫂胡氏，归舒
祥。家贫，事舅姑孝。未几，舅姑及祥皆死，陈年二十六，
抚襁褓子又死。所亲悯其少且贫，劝更嫁，哭不答。依
夫侄居，以女红度日，每不能举火，忍饥无悔。年六十
馀卒，嘱侄合葬于夫墓，墓在龙首山下凤凰池傍。林
遂诗曰：‘贤淑陈家女，孤高舒孺人。处心甘冻馁，含泣’”
谢亲邻。事变纲常重，家贫节孝真。凤凰池上月，从此
长精神。